APSTIPRINĀTS

Rīgas domes

Izglītības, kultūras un sporta departamenta

iepirkuma komisijas

26.07.2021. sēdē,

protokols Nr.1

**Iepirkuma**

**“Pedagogu supervīziju organizēšana un īstenošana**

**Rīgas domes Izglītības, kultūras un sporta departamenta vajadzībām”**

**identifikācijas Nr.****RD IKSD 2021/14**

**NOLIKUMS**

2021

**VISPĀRĪGA INFORMĀCIJA**

1. **Iepirkuma identifikācijas numurs:** RD IKSD 2021/14
2. **Pasūtītāja nosaukums, adrese un rekvizīti:**

Pasūtītājs – Rīgas domes Izglītības, kultūras un sporta departaments (turpmāk – Departaments vai Pasūtītājs) (adrese: Krišjāņa Valdemāra ielā 5, Rīgā, LV-1010, RD iestādes kods: 210) ir Rīgas pilsētas pašvaldības (adrese: Rātslaukums 1, Rīga, LV-1050, NMR kods: 90011524360, PVN reģ.Nr.: LV90011524360) struktūrvienība.

Pasūtītāja pircēja profils – <https://www.eis.gov.lv/EKEIS/Supplier/Organizer/268>

Pasūtītāja mājaslapas adrese [www.iksd.riga.lv](http://www.iksd.riga.lv)

tālrunis 67026816, e-pasts iksd@riga.lv

Iepirkuma komisija izveidota ar Departamenta 08.07.2021. rīkojumu Nr.DIKS-21-572-rs, turpmāk – Komisija.

Pasūtītāja kontaktpersona Kristīne Graudumniece, tālrunis 67026892, kristine.graudumniece@riga.lv.

1. **Pasūtītājs iepirkumu rīko kā centralizētā iepirkumu institūcija** atbilstoši Publisko iepirkumu likuma 17. panta regulējumam. Departaments kā centralizēta iepirkumu institūcija veic iepirkuma procedūru Departamenta padotībā esošo izglītības iestāžu (turpmāk – Iestāde vai Iestādes) vajadzībām.
2. **Iepirkuma rezultātā** iepirkuma līgumu (turpmāk - Līgums) ar piegādātāju slēgs katra Iestāde (iepirkuma līguma projekta saturā - Pasūtītājs), par Iepirkuma 12., 13. un 14.daļas pakalpojumiem (supervīzijas Iestāžu vadībai) Līgumu slēgs Departaments.
3. **Pretendents:** piegādātājs (fiziskā vai juridiskā persona vai pasūtītājs, šādu personu apvienība jebkurā to kombinācijā), kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
4. **Iepirkums** tiek veikts saskaņā ar Publisko iepirkumu likuma 10.panta pirmo daļu par Publisko iepirkumu likuma 2.pielikuma 2.punktā minētajiem pakalpojumiem “Administratīvie, sociālie, izglītības, veselības aprūpes un kultūras pakalpojumi”.
5. **Iepirkuma priekšmets** ir pedagogu supervīziju organizēšanas un īstenošanas pakalpojumi (CPV kods 80570000-0 Personāla attīstības mācību pakalpojumi) (turpmāk – Pakalpojums) saskaņā ar Iepirkuma 2.pielikumā “Tehniskā specifikācija” (turpmāk – Tehniskā specifikācija) noteiktajām prasībām un Iepirkuma 3.pielikums “Līguma projekts” (turpmāk – Līgums) projektu.
	1. **Iepirkuma priekšmets ir sadalīts šādās iepirkuma priekšmeta daļās**:

|  |  |  |  |
| --- | --- | --- | --- |
| **Iepirkuma daļas Nr.** | **Iepirkuma daļas nosaukums** | **Supervīzijas sesiju/ grupu (ne vairāk kā 10 personas grupā) skaits (plānotais)** | **Paredzamā līgumcena (ieskaitot nodokļus), EUR** |
| 1.daļa | "Supervīzijas Centra rajona iestādēm (ieskaitot skolas)" | 35 | 5250 |
| 2.daļa | "Supervīzijas Kurzemes rajona iestādēm (izņemot skolas)" | 41 | 6150 |
| 3.daļa | "Supervīzijas Kurzemes rajona skolām" | 40 | 6000 |
| 4.daļa | "Supervīzijas Latgales priekšpilsētas iestādēm (izņemot skolas)" | 48 | 7200 |
| 5.daļa | "Supervīzijas Latgales priekšpilsētas skolām" | 49 | 7350 |
| 6.daļa | "Supervīzijas Vidzemes priekšpilsētas iestādēm (izņemot skolas)" | 40 | 6000 |
| 7.daļa | "Supervīzijas Vidzemes priekšpilsētas skolām" | 67 | 10050 |
| 8.daļa | "Supervīzijas Zemgales priekšpilsētas iestādēm (izņemot skolas)" | 26 | 3900 |
| 9.daļa | "Supervīzijas Zemgales priekšpilsētas skolām" | 36 | 5400 |
| 10.daļa | "Supervīzijas Ziemeļu rajona iestādēm (izņemot skolas)" | 24 | 3600 |
| 11.daļa | "Supervīzijas Ziemeļu rajona skolām" | 25 | 3750 |
| 12.daļa | "Supervīzijas skolu vadībai" | 36 | 5400 |
| 13.daļa | "Supervīzijas pirmsskolu vadībai" | 23 | 3450 |
| 14.daļa | "Supervīzijas interešu un profesionālās ievirzes izglītības iestāžu vadībai" | 11 | 1650 |
|   | **KOPĀ** | **501** | **75150** |

* 1. Paredzamā līgumcena ir noteikta saskaņā ar Publisko iepirkumu likuma 11.panta otro daļu kā Pasūtītāja plānotā kopējā samaksa par iepirkuma līguma izpildi, ko piegādātājs var saņemt no pasūtītāja un citām personām. Pasūtītājs, plānojot kopējo samaksu, ņēmis vērā jebkuru izvēles iespēju un jebkurus iepirkuma līguma papildinājumus, visus saistībā ar iepirkuma līgumu maksājamos nodokļus (izņemot pievienotās vērtības nodokli). Pasūtītājs Iepirkuma līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām.
	2. Pretendents drīkst iesniegt vienu piedāvājuma variantu par vienu vai vairākām vai visām Iepirkuma daļām. Pretendenti, kuru piedāvājums ir nepilnīgs vai ir iesniegti piedāvājuma varianti, tiks izslēgti no turpmākas dalības iepirkuma procedūrā.
	3. **Iepirkuma priekšmeta izpildes termiņš**: Izpildītājs Pakalpojumu sniedz no Līguma spēkā stāšanās dienas līdz 30.11.2021.
	4. **Līguma izpildes vietas:**
		1. klātienē īstenojamas supervīzijas gadījumā – pakalpojuma sniedzējs nodrošina supervīziju Rīgas pilsētas administratīvajā teritorijā, Iestādes adresē;
		2. attālināti īstenojamas supervīzijas gadījumā – pakalpojuma sniedzējs var nodrošināt supervīziju, izmantojot atbilstošu tehnisko risinājumu (piemēram, Zoom, Webex, WhatsApp u.c. platformu).
1. **Iepirkuma dokumentu pieejamība:**
	1. Iepirkuma dokumentācijai ir nodrošināta tieša un brīva elektroniskā pieeja EIS e-konkursu apakšsistēmā šī konkursa sadaļā.
	2. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[[1]](#footnote-1)
	3. Pasūtītājs nodrošina iespēju ieinteresētajiem piegādātājiem iepazīties ar Iepirkuma dokumentāciju uz vietas nolikuma 2.punktā minētajā adresē, iepriekš sazinoties ar nolikuma 2. punktā minēto kontaktpersonu.
	4. Pasūtītājs nodrošina Iepirkuma dokumentācijas izsniegšanu drukātā veidā 3 (trīs) darbdienu laikā no ieinteresētā piegādātāja pieprasījuma, ievērojot nosacījumu, ka dokumentu pieprasījums iesniegts laikus pirms piedāvājuma iesniegšanas termiņa.
	5. Papildu informācija, kas tiks sniegta saistībā ar šo Iepirkumu, tiks publicēta EIS e-konkursu apakšsistēmā šī konkursa sadaļā. Ieinteresētajam piegādātājam ir pienākums sekot līdzi publicētajai informācijai. Pasūtītājs nav atbildīgs par to, ja kāds ieinteresētais piegādātājs nav iepazinies ar informāciju, kurai ir nodrošināta brīva un tieša elektroniskā pieeja.
2. **Papildu informācijas pieprasīšanas kārtība:**
	1. Papildu informāciju ieinteresētais piegādātājs var pieprasīt latviešu valodā, nosūtot pieprasījumu pa pastu vai e-pastu (kas norādīti nolikuma 2.punktā) vai EIS e-konkursu apakšsistēmā Iepirkuma sadaļā, pieprasījumā ietverot arī Iepirkuma nosaukumu un identifikācijas numuru.
	2. Jebkura papildu informācija, kas tiks sniegta saistībā ar šo iepirkumu, tiks publicēta EIS e-konkursu apakšsistēmā šī konkursa sadaļā. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
	3. Papildu informācija par Iepirkuma dokumentos iekļautajām prasībām uz piedāvājuma sagatavošanu un iesniegšanu vai pretendentu atlasi tiks sniegta piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām, ja ieinteresētais piegādātājs papildu informāciju būs pieprasījis laikus.
	4. Papildu informācija tiks nosūtīta piegādātājam, kas uzdevis jautājumu, kā arī vienlaikus ievietota EIS e-konkursu apakšsistēmā šī konkursa sadaļā, norādot arī uzdoto jautājumu.
3. **Piedāvājuma iesniegšanas un atvēršanas vieta, datums, laiks un kārtība:**
	1. Piedāvājumi jāiesniedz **līdz 2021.gada 13.augusta, plkst.10.00**, EIS e-konkursu apakšsistēmā.
	2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
	3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
	4. Piedāvājumu atvēršana sākas tūlīt pēc piedāvājumu iesniegšanas termiņa beigām 2021.gada 13.augusta, plkst.10.00, EIS e-konkursu apakšsistēmā.
	5. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
4. **Prasības piedāvājuma noformēšanai un iesniegšanai:**
	1. Piedāvājums jāiesniedz elektroniski EIS e-konkursu apakšsistēmā, vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:
		1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī konkursa sadaļā ievietotās formas;
		2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
	2. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
	3. Iesniedzot piedāvājumu, pretendents pēc izvēles dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu.
	4. Piedāvājums jāiesniedz latviešu valodā. Ja kāds no piedāvājuma dokumentiem tiks iesniegts citā valodā, tad tam jāpievieno pretendenta apstiprināts tulkojums latviešu valodā saskaņā ar Ministru kabineta 22.08.2000. noteikumiem Nr. 291 ”Kārtība, kādā apliecināmi dokumentu tulkojumi valsts valodā”.
	5. Ja pretendents iesniedzis kāda dokumenta kopiju, to apliecina atbilstoši Ministru kabineta 04.09.2018. noteikumu Nr.558 ”Dokumentu izstrādāšanas un noformēšanas kārtība” noteiktajai kārtībai. Komisija, ja tai rodas šaubas par iesniegtā dokumenta kopijas autentiskumu, saskaņā ar Publisko iepirkumu likuma 41.panta piekto daļu var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
	6. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī konkursa sadaļā) ietvertos nosacījumus.
	7. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Gadījumā, ja piedāvājums ir šifrēts, kandidātam ne vēlāk kā 5 minūšu laikā pēc pieteikuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	8. Ja piedāvājums saturēs kādu no nolikuma 11.7. punktā minētajiem riskiem, tas netiks izskatīts.
	9. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu, attiecīgi to noformējot ”Grozījumi” vai ”Atsaukums”.
5. **Pretendentu izslēgšanas noteikumi:**

Pasūtītājs veiks pretendenta, kuram būtu piešķiramas Līguma slēgšanas tiesības, pārbaudi atbilstoši Starptautisko un Latvijas Republikas nacionālo sankciju likuma 11.1 pantā iekļautajiem izslēgšanas nosacījumiem.

1. **Pretendentu kvalifikācijas prasības un iesniedzamie atlases dokumenti:**

Prasības attiecībā uz pretendenta iespējām veikt profesionālo darbību, pretendenta saimniecisko un finansiālo stāvokli un tehniskajām un profesionālajām spējām, kā arī iesniedzamā informācija, kas nepieciešama, lai pretendentu novērtētu saskaņā ar minētajām prasībām:

|  |  |  |
| --- | --- | --- |
| Nr. | **Izvirzītā prasība** | **Iesniedzamais dokuments (vai vairāki)** |
|  | Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi piegādātāju apvienības dalībnieki (ja piedāvājumu iesniedz piegādātāju apvienība) ir reģistrēts normatīvajos aktos noteiktajos gadījumos un noteiktajā kārtībā. | Pretendents aizpilda Nolikuma 1.pielikuma “Pieteikums” 1.tabulu.Informāciju, kas apliecina Latvijas Republikā reģistrēta pretendenta un apakšuzņēmēju reģistrācijas faktu, Pasūtītājs pārbaudīs Valsts ieņēmumu dienesta informācijas sistēmā un/vai Uzņēmumu reģistra interneta mājaslapā ([www.ur.gov.lv](http://www.ur.gov.lv)).Ārvalstīs reģistrētajiem pretendentiem jāiesniedz reģistrācijas faktu apliecinošs dokuments - ārvalstī reģistrēta vai pastāvīgi dzīvojoša pretendenta, personālsabiedrības un visu personālsabiedrības biedru (ja piedāvājumu iesniedz personālsabiedrība) vai visu piegādātāju apvienības dalībnieku (ja piedāvājumu iesniedz piegādātāju apvienība) darbību reģistrējošas iestādes ārvalstīs izdotu reģistrācijas apliecību kopijas, ja attiecīgās valsts normatīvie tiesību akti paredz reģistrācijas dokumentu izsniegšanu.  |
|  | Piedāvājumu paraksta paraksttiesīga vai pilnvarota persona. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.  | Nolikuma 1.pielikuma “Pieteikums” paraksta pretendents pats, vai pretendenta pārstāvis ar pārstāvības tiesībām, vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā) (Ministru kabineta 04.09.2018. noteikumu Nr. 558 ”Dokumentu izstrādāšanas un noformēšanas kārtība” noteiktajā kārtībā apliecināta kopija) citai personai parakstīt pieteikumu. Pilnvarā precīzi jānorāda pilnvarotajai personai piešķirto tiesību un saistību apjoms.Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā, pārstāvim ar pārstāvības tiesībām.Komisija pieprasa informāciju no Uzņēmuma reģistra, lai gūtu pārliecību par pretendenta (tai skaitā piegādātāju apvienības dalībnieku, personālsabiedrības biedru, piesaistīto apakšuzņēmēju un uzņēmēju, uz kuru iespējām pretendents balstās Līguma izpildē) pārstāvības tiesībām un pārstāvības apjomu. Ja pieteikumu nav parakstījusi persona ar pārstāvības tiesībām, tad piedāvājums tiek noraidīts.  |
|  | Pretendents pats vai tā piesaistītie speciālisti, atbilst šādām prasībām:1) ir reģistrēts Biedrības „Latvijas supervizoru apvienība” supervizoru un izsniegto supervizoru sertifikātu reģistrā[[2]](#footnote-2) un supervizora sertifikāts ir spēkā esošs un derīgs vismaz līdz 30.11.2021.;un/vai2) ir ieguvis augstāko izglītību un supervizora profesionālo kvalifikāciju;un/vai3) ja tā ir persona, kurai nav supervizora sertifikāta vai kurai nav supervizora profesionālās kvalifikācijas, bet ir cits dokuments, kas apliecina tiesības sniegt supervizora pakalpojumus.Ja pretendents ir personu apvienība, tad apvienības dalībniekiem atsevišķi vai visiem kopā jāizpilda šajā punktā noteiktās prasības. | Attiecībā uz speciālistiem, kurus pretendents ir piesaistījis vai plāno piesaistīt iepirkuma līguma izpildē, pretendents iesniedz šādus dokumentus:1. Nolikuma 1.pielikumā “Pieteikums” personu saraksts, kuras pretendents ir piesaistījis vai plāno piesaistīt pakalpojumu sniegšanā, norādot:
	1. vārds, uzvārds;
	2. supervizora sertifikāta Nr.;
	3. supervizora sertifikāts derīgs no;
	4. supervizora sertifikāts derīgs līdz;
	5. izglītība/profesionālā kvalifikācija;
	6. supervizora profesionālās darbības stāžs (pilni gadi un pilni mēneši);

2) speciālista/-u izglītību vai profesionālo kvalifikāciju apliecinošo dokumentu kopijas;3) **speciālista/-u parakstīts CV, norādot supervizora profesionālās darbības stāžu (pilni gadi un pilni mēneši)**.Ja speciālists ir reģistrēts Biedrības „Latvijas supervizoru apvienība” supervizoru un izsniegto supervizoru sertifikātu reģistrā, tad Komisija šo faktu pārbauda tīmekļa vietnē <http://www.supervizija.lv/lv/sertificeti-supervizori/>.Ja tā ir persona, kurai nav supervizora sertifikāta vai kurai nav supervizora profesionālās kvalifikācijas, bet ir cits dokuments, kas apliecina tiesības sniegt supervizora pakalpojumus, tad Komisija pieprasa Izglītības kvalitātes valsts dienesta atzinumu par speciālista atbilstību. |
|  | Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.Ja piedāvājumu iesniedz fizisko un/vai juridisko personu apvienība jebkurā to kombinācijā, piedāvājumā ir norādīta persona, kura pārstāv personu apvienību Iepirkumā, kā arī katras personas atbildības apjoms. | Pretendents pierāda Pasūtītājam, ka viņa rīcībā būs nepieciešamie resursi, iesniedzot apvienībā iekļauto personu parakstītu vienošanos vai sabiedrības līgumu (oriģināls vai apliecināta kopija) par sadarbību konkrētā līguma izpildei, kurā norādīts:1. katras personas kompetences apjoms un veicamo darbu uzskaitījums konkrētā Iepirkuma līguma izpildē;
2. apliecinājums, ka pretendents un persona, uz kuras finansiālajām iespējām tas balstās, būs solidāri atbildīgi par iepirkuma līguma izpildi;
3. apliecinājums, ka pēc līguma tiesību piešķiršanas un līdz iepirkuma līguma noslēgšanai izveidotā personālsabiedrība tiks ierakstīta komercreģistrā.

Piegādātājs, kas pamatotu iemeslu dēļ nespēj iesniegt Pasūtītāja pieprasītos dokumentus, ir tiesīgs apliecināt savu saimniecisko vai finansiālo stāvokli ar jebkuriem citiem dokumentiem, ja pasūtītājs uzskata tos par piemērotiem. |

* 1. Atbilstoši PIL 49. pantam, Pasūtītājs pieņem Eiropas vienoto iepirkuma procedūras dokumentu, kas ir pieejams aizpildīšanai Eiropas komisijas tīmekļvietnē <http://espd.eis.gov.lv>, kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām.
	2. Pasūtītājs pieņem Eiropas vienoto iepirkuma procedūras dokumentu (jāaizpilda Eiropas Komisijas 2016.gada 5.janvāra īstenošanas regulas Nr.2016/7 2. pielikums) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām (pieejams aizpildīšanai Elektroniskajā iepirkumu sistēmā: http://espd.eis.gov.lv/; jāaizpilda un jāpievieno piedāvājumam). Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
1. **Tehniskā un finanšu piedāvājuma sagatavošanas prasības**
	1. Iesniedzot pieteikumu saskaņā ar Iepirkuma nolikuma 1.pielikumu “Pieteikums”, pretendents piekrīt Iepirkuma un Līguma projekta noteikumiem, kā arī norāda piedāvāto līgumcenu par vienu klātienes vai attālinātu grupas supervīzijas sesiju 3 stundu apjomā.
	2. **Līgumcenā, kas nedrīkst pārsniegt 150,00 *euro* par vienu klātienes vai attālinātu grupas supervīzijas sesiju 3 stundu apjomā,** pretendents ietver visas ar piedāvātā pakalpojuma sniegšanu pilnā apjomā saistītās izmaksas (telpu noma (ja attiecināms), pakalpojuma organizācijas (sagatavošanās supervīzijai, darba analīze / atskaite pēc notikušas supervīzijas), izmaksas, tai skaitā personāla un materiālu izmaksas), visi nodokļi (bez PVN) un nodevas, kā arī visas ar to netieši saistītās izmaksas (dokumentu drukāšana un transporta pakalpojumi).
	3. Saskaņā ar Publisko iepirkumu likuma 41.panta vienpadsmitās daļas 1.punktu **Pasūtītājs noraida pretendenta piedāvājumu Iepirkumā, ja pretendenta piedāvātā līgumcena pārsniedz līgumcenu 150,00 *euro* par vienu klātienes vai attālinātu grupas supervīzijas sesiju 3 stundu apjomā.**
	4. Visas piedāvātās cenas aprēķina un norāda *euro* (EUR) bez pievienotās vērtības nodokļa (PVN).
	5. Piedāvājuma cena ir jāaprēķina un jānorāda ar precizitāti 2 (divas) zīmes aiz komata. Finanšu piedāvājumā skaitļu noapaļošanu veic, atstājot divus ciparus aiz komata.
	6. Pretendentam izmaksās jāiekļauj visi iespējamie riski, kas saistīti ar tirgus cenu svārstībām līguma izpildes laikā. Iepirkuma līgumcena netiks pārskatīta, ja, slēdzot iepirkuma Līgumu vai iepirkuma Līguma laikā, izrādīsies, ka pretendents cenā nav iekļāvis kādas no izmaksām kvalitatīvai Līguma izpildei, vai radīsies jebkādu iemeslu dēļ radīts sadārdzinājums. Pasūtītājs neveiks pretendenta papildu izdevumu, kas nebūs iekļauti finanšu piedāvājumā, apmaksu.
	7. Pretendents nav tiesīgs interpretēt, grozīt vai sašaurināt Pasūtītāja minimālās prasības, kas noteiktas Tehniskajā specifikācijā.
	8. Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota piedāvājumā iekļautā informācija.
2. **Piedāvājumu izvērtēšanas kritēriji**
	1. Piedāvājuma izvērtēšanas kritērijs ir piedāvājums ar zemāko cenu katrā Iepirkuma daļā.
	2. Ja kādā no Iepirkumu daļām pretendentu piedāvājumu novērtējums atbilstoši piedāvājuma izvēles kritērijam ir vienāds, Pasūtītājs līguma slēgšanas tiesības konkrētajā Iepirkuma daļā piešķirs supervizoram ar lielāko supervizora profesionālās darbības stāžu atbilstoši Iepirkuma kvalifikācijas dokumentos ietvertajam CV.
	3. Gadījumā, ja joprojām vismaz divu piedāvājumu novērtējums ir vienāds, tiek veikta atklāta izloze par iepirkuma līguma slēgšanas tiesību piešķiršanu, ievērojot šādu izlozes kārtību:
		1. atklātā izlozē piedalās vismaz trīs Komisijas locekļi un var piedalīties visi interesenti;
		2. izlozes gaitu protokolē;
		3. iepirkuma līguma slēgšanas tiesības piešķir pretendentam, kurš izlozējis aizvērtu aploksni, kurā iekļauta norāde, ka līguma slēgšanas tiek piešķirtas.
3. **Pretendentu atlase, piedāvājumu atbilstības pārbaude un izvēle**
	1. Pretendentu atlasi un piedāvājumu atbilstības pārbaudi un izvēli Komisija veic saskaņā ar spēkā esošajiem Latvijas Republikas normatīvajiem aktiem un iepirkuma procedūras nolikumā izvirzītajām prasībām.
	2. Komisija lēmumus pieņem slēgtā sēdē, pamatojoties uz informāciju, kas pieprasīta un iesniegta līdz piedāvājuma iesniegšanas termiņa beigām.
	3. Ja Komisija konstatē, ka iesniegtajos dokumentos ietvertā informācija ir neskaidra vai nepilnīga, tā pieprasa, lai pretendents vai kompetenta institūcija izskaidro vai papildina šajos dokumentos ietverto informāciju. Komisija termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai.
	4. Komisija pārbaudi par Starptautisko un Latvijas Republikas nacionālo sankciju likuma 11.1 pantā noteikto pretendentu izslēgšanas gadījumu esamību veic attiecībā uz katru pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas Līguma slēgšanas tiesības.
	5. Ja Komisijai rodas šaubas par iesniegtās dokumenta kopijas autentiskumu, tā pieprasa pretendentam iesniegt vai uzrādīt dokumenta oriģinālu vai apliecinātu kopiju.
	6. Komisija izslēdz pretendentu no dalības Iepirkumā, ja piedāvājums neatbilst nolikumā izvirzītajām prasībām.
	7. Piedāvājumu vērtēšanas laikā Komisija pārbauda, vai piedāvājumā nav aritmētisko kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.
	8. Komisija atbilstoši Publisko iepirkumu likuma 53. pantā noteiktajai kārtībai izvērtē, vai pretendenta, kuram būtu piešķiramas iepirkuma Līguma slēgšanas tiesības, iesniegtais piedāvājums nav atzīstams par nepamatoti lētu.
	9. No piedāvājumiem, kas atbilst nolikumā noteiktajām prasībām, Komisija izvēlas saimnieciski izdevīgāko piedāvājumu saskaņā ar nolikuma 15.punktu.
	10. Ja kādā no Iepirkuma daļām pretendents, kurš atzīts par iepirkuma procedūras uzvarētāju, atsauc piedāvājumu, vai nenoslēdz Līgumu Pasūtītāja norādītajā termiņā, Komisija lemj par Līguma slēgšanas tiesību piešķiršanu pretendentam ar nākamo zemāko piedāvāto līgumcenu, vai Iepirkuma pārtraukšanu attiecīgajā Iepirkuma daļā.
4. **Līguma slēgšana:**
	1. Ar izraudzīto pretendentu tiks slēgts Līgums Publisko iepirkumu likuma 60. pantā noteiktajā kārtībā saskaņā ar nolikuma noteikumiem un nolikumam pievienoto iepirkuma Līguma projektu un ievērojot pretendenta piedāvājumu. Līguma nosacījumi, var tikt precizēti tiktāl, lai tie nebūtu pretrunā Līguma projekta nosacījumiem.
	2. Iesniedzot piedāvājumu, pretendents pilnībā akceptē iepirkuma Līguma projektu. Pretendenta iebildumi par nolikumam pievienotā Līguma projekta nosacījumiem jāizsaka piedāvājumu sagatavošanas laikā Publisko iepirkumu likuma noteiktajā kārtībā. Slēdzot Līgumu, iebildumi par Līguma projekta nosacījumiem netiek pieņemti.
	3. Pretendents nodrošina piedāvātās līgumcenas nemainīgumu Precēm visā iepirkuma Līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, un šo procesu radītās sekas pretendentam ir jānoprognozē un jāaprēķina, sastādot finanšu piedāvājumu.
	4. Ja par iepirkuma procedūras uzvarētāju tiks atzīta personu apvienība, tai līdz Līguma noslēgšanai ir jāreģistrējas Latvijas Republikas Uzņēmumu reģistrā vai attiecīgās ārvalsts reģistrā, atbilstoši attiecīgās ārvalsts normatīvo aktu regulējumam, vai jānoslēdz sabiedrības līgums Civillikuma 2241. – 2280.pantā noteiktajā kārtībā.
	5. Līgums stājas spēkā pēc abpusējas parakstīšanas un ir spēkā līdz abpusējai saistību izpildei.
5. **Pielikumi**

EIS e-konkursu apakšsistēmā šī konkursa sadaļā publicētie pielikumi ir šī nolikuma neatņemamas sastāvdaļas:

1.pielikums “Pieteikums” (veidlapa) uz 5 lp.

2.pielikums “Tehniskā specifikācija” uz 4 lp. ar pielikumu "Informācija par Iestādēm, kas iekļautas katrā no Iepirkuma daļām, un katrā Iestādē plānoto sesiju skaitu" Excel formātā uz 3 lapām.

3.pielikums “Līguma projekts” uz 6 lp.

Iepirkuma komisijas priekšsēdētāja K.Graudumniece

Graudumniece 67026892

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883.4> [↑](#footnote-ref-1)
2. <http://www.supervizija.lv/lv/sertificeti-supervizori/> [↑](#footnote-ref-2)